Starfsdagurinn 6. nóvember var vel nýttur í Bíldudalsskóla en starfsfólk leik - og grunnskólanum eyddu deginum saman . Dagskráin saman stóð af starfsmannafundi , leshring , hlutbundinni vinnu og fyrirlestri . Þema dagsins var Uppbyggingarstefnan en Bíldudalsskóli hefur unnið með stefnuna undanfarin ár og innleiðing hófst á leikskólanum Tjarnarbrekku í haust . Starfsfólk vann þarfagreiningu , lásu greinar og lærðu um grunn þessarar frábæru stefnu . Jóna Benediktsdóttir settur skólastjóri Grunnskólans á Ísafirði var með fyrirlestur um stefnuna og hugmyndafræði hennar . Markmið okkar er að fá foreldra á fræðslufund um Uppbyggingarstefnuna en góður árangur næst ef allt skólasamfélagið vinnur að sama markmiði og sé samstíga , börnunum til heilla . Þessi dagur var mjög fræðandi og árangursríkur .